**Povzetek revizijskega poročila *Pravilnost financiranja volilne kampanje liste SLOVENSKA DEMOKRATSKA STRANKA − SDS za volitve poslancev iz Republike Slovenije v Evropski parlament v letu 2014***

Računsko sodišče je izvedlo revizijo *pravilnosti financiranja volilne kampanje liste SLOVENSKA DEMOKRATSKA STRANKA − SDS za volitve poslancev iz Republike Slovenije v Evropski parlament v letu 2014,* ki jo je organizirala Slovenska demokratska stranka – SDS.

*Cilja revizije* sta bila izrek mnenja o pravilnosti poročanja v skladu z Zakonom o volilni in referendumski kampanji ter izrek mnenja o pravilnosti poslovanja v skladu z Zakonom o volilni in referendumski kampanji. Računsko sodišče je v reviziji tudi ugotovilo znesek delnega povračila stroškov volilne kampanje, do katerega je upravičen organizator volilne kampanje.

Računsko sodišče je o pravilnosti poročanja v skladu z Zakonom o volilni in referendumski kampanji Slovenski demokratski stranki – SDS izreklo *mnenje s pridržkom,* ker je izkazala:

* zbrana sredstva prenizko, saj med njimi ni izkazala podarjenega blaga fizične osebe in brezplačnega najema kombija;
* porabljena sredstvi prenizko, saj med njimi ni poročala o podarjenem blagu fizične osebe in brezplačnem najemu kombija in
* med porabljenimi sredstvi strošek gostinskih storitev, ki ni strošek volilne kampanje.

Računsko sodišče je o pravilnosti poslovanja v skladu z Zakonom o volilni in referendumski kampanji Slovenski demokratski stranki – SDS izreklo *pozitivno mnenje.*

Ljubljana, 5. marca 2015